

**REPUBLIKA HRVATSKA**

**DRŽAVNO ODVJETNIŠTVO REPUBLIKE HRVATSKE**

**Zagreb, Gajeva 30a**

Broj:P-67/2024-28

Zagreb, 21. lipnja 2024.

Na temelju članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine broj: 78/17, 98/19, 155/23; u daljnjem tekstu: Uredba) te sukladno javnom natječaju od 21. lipnja 2024. za prijam u državnu službu na neodređeno vrijeme u Državno odvjetništvo Republike Hrvatske, Gajeva 30a, Zagreb, na radno mjesto referent u Službi za financijsko planiranje, računovodstvene poslove i nabavu, oglašava se sljedeća

O B A V I J E S T

**I. Opis poslova radnog mjesta referenta u Službi za financijsko planiranje, računovodstvene poslove i nabavu**

Referent u Službi za financijsko planiranje, računovodstvene poslove i nabavu obavlja gotovinske uplate i isplate temeljem likvidirane dokumentacije; obavlja likvidaciju i obračun plaća, te drugih osobnih primanja zaposlenika, te vodi evidenciju njihovih obustava; popunjava statistička i druga izvješća i obrasce u vezi s osobnim primanjima zaposlenika; vodi evidenciju isplata ugovora o djelu; vodi glavne i pomoćne knjige sukladno propisima; priprema i kontrolira ispravnost dokumentacije, te likvidiranu dokumentaciju unosi u glavne i pomoćne knjige; provodi kontiranje uredno likvidirane knjigovodstvene dokumentacije i knjiži je sukladno propisima; prati rokove za podnošenje rezervacija i zahtjeva za plaćanje iz sustava riznice; sudjeluje u pripremi i organizaciji godišnjeg popisa imovine; obavlja i druge poslove financijsko-materijalnog poslovanja.

**II. Podaci o plaći radnog mjesta**

Na temelju članka 11. Zakona o plaćama u državnoj službi i javnim službama (Narodne novine, broj: 155/2023) plaća službenika i namještenika sastoji se od osnovne plaće i dodataka na osnovnu plaću utvrđenih tim Zakonom te ostalih primitaka u skladu s ovim Zakonom i općim propisom o radu.

Sukladno članku 12. stavku 2. Zakona o plaćama u državnoj službi i javnim službama osnovna plaća je umnožak koeficijenta za obračun plaće radnog mjesta na koje je službenik i namještenik raspoređen ili za koje je sklopio ugovor o radu i osnovice za obračun plaće.

Temeljem članka 18. stavka 1. Zakona o plaćama u državnoj službi i javnim službama dodatak za radni staž iznosi 0,5% na osnovnu plaću za svaku navršenu godinu radnog staža.

Koeficijent za obračun plaće za radno mjesto referenta u Službi za financijsko planiranje, računovodstvene poslove i nabavu utvrđen je člankom 23. Uredbe o nazivima radnih mjesta, uvjetima za raspored i koeficijentima za obračun plaće u državnoj službi (Narodne novine, broj: 22/24, 33/24) te iznosi 1,43 (Tablica 1. Jedinstvena radna mjesta u državnoj službi).

**III. Sadržaj, način i pravila testiranja**

Provjera znanja, sposobnosti i vještina kandidata te  rezultata u dosadašnjem radu utvrđuje se putem testiranja i razgovora (intervjua). Testiranje i razgovor s kandidatima provodi Komisija za provedbu javnog natječaja (u daljnjem tekstu: Komisija).

Na testiranje se upućuju svi kandidati koji ispunjavaju formalne uvjete iz javnog natječaja, a čije su prijave pravodobne i potpune. Testiranje se sastoji od provjere znanja, sposobnosti i vještina bitnih za obavljanje poslova pojedinog radnog mjesta.

1. **Prva faza testiranja sastoji se od pisane provjere:**

* provjere znanja o organizaciji i načinu rada u državnom odvjetništvu - pisani test (10 bodova)

Smatra se da je kandidat koji je ostvario najmanje 5 bodova u provjeri znanja o organizaciji i načinu rada u državnom odvjetništvu, zadovoljio na testiranju i može pristupiti slijedećem testiranju.

* provjera znanja o proračunskom računovodstvu i računskom planu i Zakonu o javnoj nabavi – pisani test (10 bodova)

Smatra se da je kandidat koji je ostvario najmanje 5 bodova u provjeri znanja zadovoljio na testiranju i može pristupiti slijedećoj fazi testiranja.

1. **Druga faza testiranja sastoji se od pisane provjere znanja rada na računalu:**

- provjera znanja na računalu - u programu Word i Excel

Smatra se da je kandidat koji je ostvario najmanje 5 bodova u provjeri znanja rada na računalu, zadovoljio na testiranju.

**C) Razgovor (intervju) s Komisijom**

Na razgovor (intervju) pozvat će se kandidati koji su zadovoljili testiranje u prethodnim fazama.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu.

Rezultati intervjua vrednuju se bodovima od 0 do 10. Smatra se da je kandidat zadovoljio na intervju ako je dobio najmanje 5 bodova.

Raspored održavanja razgovora s Komisijom bit će utvrđen po završetku pisanog dijela testiranja i provjere rada na računalu, o čemu će kandidati biti obaviješteni.

**Pravila testiranja**

Testiranju mogu pristupiti kandidati koji dođu u zakazano vrijeme i prije testiranja dokažu identitet važećom osobnom iskaznicom ili putovnicom.

Testiranju ne mogu pristupiti kandidati koji ne mogu dokazati identitet, osobe koje ne ispunjavaju formalne uvjete natječaja, te osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje.

Kandidat koji ne pristupi testiranju više se neće smatrati kandidatom u postupku.

Nakon što se utvrdi identitet kandidata pristupit će se testiranju.

Kandidati su dužni pridržavati se utvrđenog vremena i rasporeda testiranja.

Za vrijeme testiranja kandidatima nije dozvoljeno:

a) koristiti se bilo kakvom literaturom ili bilješkama

b) koristiti mobitel ili druga komunikacijska sredstva

c) napuštati prostoriju u kojoj se vrši provjera znanja

d) razgovarati s ostalim kandidatima ili na drugi način remetiti mir i red.

Zbog povrede navedenih pravila kandidat će biti udaljen s testiranja, a postignuti rezultat Komisija neće priznati niti ocijeniti.

**IV. Vrijeme i mjesto održavanja testiranja kandidata**

Vrijeme i mjesto održavanja testiranja kandidata bit će objavljeni na web-stranici Državnog odvjetništva Republike Hrvatske [www.dorh.hr](http://www.dorh.hr), najmanje pet dana prije dana određenog za testiranje.

**V. Pravni izvori za pripremanje kandidata za testiranje**

1. Zakon o državnom odvjetništvu (Narodne novine, broj 67/18, 21/22),

2. Poslovnik državnog odvjetništva (Narodne novine, broj 128/19),

3. Zakon o javnoj nabavi (Narodne novine, broj 120/16, 114/22), u dijelu općih odredbi koje se odnose na pojmove i načela javne nabave te u dijelu koji se odnosi na jednostavnu nabavu,

4. Pravilnik o proračunskom računovodstvu i računskom planu (Narodne novine, broj 158/2023).

DRŽAVNO ODVJETNIŠTVO REPUBLIKE HRVATSKE